KANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Batak (Toba) Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chol Cibemba Croatia Czech Dangme Denmark Dutch Efik Estonia Ewe Fiji Finland French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hiri Motu Hmong (White) Hungary Iban Iceland Igbo Iloko Indonesia Isoko Italia Japan Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Krio Kwangali Kwanyama Lamba Lhukonzo Lingala Lithuania Luganda Luo Luvale Macedonia Malagasy Mam Mambwe-Lungu Maya Mazatec (Huautla) Mixe (North Central) Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Niue Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Poland Portuguese (Brazil) Quechua (Bolivia) Quichua (Imbabura) Romania Runyankore Russia Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Thailand Tigrinya Tiv Tlapanec Tojolabal Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Uruund Venda Vietnam Wayuunaiki Xhosa Yoruba Zande Zapotec (Isthmus) Zulu\n“Misusu akɛ kɛ́ gbɔmɔ gbo lɛ eyaa hei etɛ: kɛ́ eyaaa hɛl lɛ ebaaya ŋwɛi, kɛ́ eyaaa ŋwɛi lɛ ebaaya hetsuumɔhe. Mile akɛ misaaa mɔ ni yaa ŋwɛi, ni misaaa mɔ ni yaa hɛl hu. Ni mileee nɔ tuuntu ni yaa nɔ yɛ hetsuumɔhe lɛ. Minako amɛteŋ eko kwraa yɛ Biblia lɛ mli pɛŋ. Mɛi anaa minuɔ yɛ.”—Lionel.\n“Atsɔɔ mi akɛ mɛi fɛɛ yaa ŋwɛi kɛ́ amɛgboi, shi miyiŋ etɛ̃ɛɛ mi yɛ he. Misusu akɛ gbele kɛ nɔ fɛɛ nɔ baa naagbee—ni tsɔɔ akɛ, hiɛnɔkamɔ ko bɛ kɛhã gbohii lɛ.”—Fernando.\nAni obi ohe pɛŋ akɛ: ‘Kɛ́ mɔ ko gbo lɛ, mɛni kwraa baa enɔ? Ani wɔsuɔlɔi ni egboi lɛ miipiŋ yɛ he ko? Ani wɔbaana amɛ ekoŋŋ be ko? Te wɔɔfee tɛŋŋ wɔná nɔmimaa yɛ nɔ ni wɔsusuɔ lɛ he?’ Ofainɛ kwɛmɔ nɔ ni Ŋmalɛi lɛ tsɔɔ diɛŋtsɛ. Klɛŋklɛŋ lɛ, hã wɔkwɛ nɔ ni Biblia wieɔ yɛ gbele he. No sɛɛ lɛ, wɔbaasusu hiɛnɔkamɔ ni Nyɔŋmɔ Wiemɔ, ni ji Biblia kɛhãa lɛ he.\nHETOO NI BIBLIA LƐ KƐHÃA: “Hiɛkalɔi le akɛ amɛbaagboi; shi gbohii lɛ, amɛleee nɔ ko nɔ ko, ni amɛbɛ nyɔmɔwoo ko dɔŋŋ; ejaakɛ hiɛ eje amɛkaimɔ nɔ. Nɔ fɛɛ nɔ tsumɔ ni onine aaashɛ nɔ lɛ, okɛ ohewalɛ atsũ; ejaakɛ nitsumɔ loo yiŋshwiemɔ loo nilee loo ŋaa ko bɛ gbohiiaje he ni oyaa lɛ.” *—Jajelɔ 9:5, 10.\nYɛ kukufoo mli lɛ, Gbonyo Bu ji he ko ni mɛi yaa kɛ́ amɛgboi; eji mfonirifeemɔŋ he ko loo shihilɛ ko ni nifeemɔi fɛɛ sɛɛ foɔ yɛ. Te nuu anɔkwafo Hiob na Gbonyo Bu lɛ ehã tɛŋŋ? Enibii fɛɛ kɛ ebii ŋmɛɛ lɛ yɛ gbi kome mli, kɛkɛ ni asanei ni waa mɔ he tsɛ̃rɛ egbɔmɔtso fɛɛ. Ekpa Nyɔŋmɔ fai akɛ: “Miná ní kulɛ oŋɔ mi otée yɛ gbohiiaje [“yɛ hɛl,” Catholic Douay Version], ní oŋɔ mi ohɔ shi!” (Hiob 1:13-19; 2:7; 14:13) Eyɛ faŋŋ akɛ, Hiob náaa susumɔ lɛ akɛ Gbonyo Bu lɛ ji hɛl ni akɛ la shãa mɛi yɛ jɛmɛ, ni ji he ko ni epiŋmɔ lɛ mli baawo wu yɛ. Moŋ lɛ, ena lɛ akɛ he ko ni ebaaná hejɔɔmɔ yɛ.\nGbɛ kroko yɛ ni wɔbaanyɛ wɔtsɔ nɔ wɔle shihilɛ mli ni gbohii lɛ yɔɔ. Wɔbaanyɛ wɔsusu mɛi kpaanyɔ ni gboi ni saa te shi ni Ŋmalɛi ni ajɛ mumɔŋ aŋma lɛ wie amɛhe lɛ he.—Kwɛmɔ akrabatsa ni ji, “ Gbohiiashitee Kpaanyɔ ni Biblia lɛ Bɔ he Amaniɛ” lɛ.\nMɛi nɛɛ ateŋ mɔ ko mɔ ko ewieee akɛ eyahi he ko ni miishɛɛ loo piŋmɔ yɔɔ jɛmɛ. Eji mɛi ni atee amɛ shi lɛ eko tee hei tamɔ nakai kulɛ, ani amɛbawieŋ? Ani abɔŋ he amaniɛ yɛ Biblia lɛ mli koni mɛi fɛɛ ana? Awieko nɔ ko tamɔ nakai yɛ Ŋmalɛi lɛ amli. Eyɛ faŋŋ akɛ mɛi kpaanyɔ lɛ fɛɛ ewieee nɔ ko yɛ shihilɛ mli ni amɛyaje lɛ he. Mɛni hewɔ? Ejaakɛ no mli lɛ, amɛleee nɔ ko nɔ ko, tamɔ nɔ ni amɛwɔ vii. Anɔkwa, bei komɛi lɛ, Biblia lɛ kɛ wɔ feɔ gbele he mfoniri. Akɛ nɔkwɛmɔnɔ lɛ, anɔkwafo David kɛ Stefano fɛɛ ‘wɔ yɛ gbele mli.’—Bɔfoi 7:60; 13:36.\nBelɛ, mɛɛ hiɛnɔkamɔ yɔɔ kɛhã gbohii lɛ? Ani amɛbaanyɛ amɛte shi kɛjɛ wɔ nɛɛ mli?\n^ kk. 7 Yɛ New World Translation of the Holy Scriptures lɛ mli lɛ, akɛ wiemɔ ni ji “Gbonyo Bu” tsu nii kɛhã Hebri wiemɔ “Sheol” kɛ Hela wiemɔ “Hades.” Biblia shishitsɔɔmɔi komɛi kɛ wiemɔ ni ji “hɛl” lɛ tsu nii, shi susumɔ ni ahiɛ akɛ apiŋɔ mɛi yɛ hɛl lɛ damɔɔɔ Ŋmalɛ nɔ.\nGBOHIIASHITEE KPAANYƆ NI BIBLIA LƐ BƆ HE AMANIƐ *\nYoo okulafo ko binuu Gbalɔ Elia tee yoo okulafo ko ni hi Zarefat, ni yɔɔ Israel kooyigbɛ lɛ binuu fioo lɛ shi.—1 Maŋtsɛmɛi 17:17-24.\nShunam gbekɛ nuu lɛ Gbalɔ Elisha ni baye Elia sɛɛ lɛ tee Shunam gbekɛ nuu ko shi ni ekɛ lɛ hã efɔlɔi.—2 Maŋtsɛmɛi 4:32-37.\nNuu ni yɔɔ gbonyo bu mli lɛ Ashɛ nuu ko ni gbo etsɛko lɛ afɔ̃ gbonyo bu ni Elisha wui yɔɔ mli lɛ mli. Be ni nuu lɛ gbonyo lɛ yasa gbalɔ lɛ wui ahe lɛ, nuu ni egbo lɛ te shi.—2 Maŋtsɛmɛi 13:20, 21.\nYoo okulafo ni yɔɔ Nain lɛ binuu lɛ Yesu tee oblanyo ko shi yɛ Nain ni ekɛ lɛ hã enyɛ ni yeɔ awerɛho lɛ.—Luka 7:11-15.\nYairo biyoo lɛ Yairo, ni ji kpeehe lɛ onukpai lɛ ateŋ mɔ kome lɛ kpá Yesu fai ní etsa ebiyoo ni bɛ hewalɛ lɛ ehã lɛ. Be ni gbekɛ yoo lɛ gbo sɛɛ etsɛɛ lɛ, Yesu tee lɛ shi.—Luka 8:41, 42, 49-56.\nLazaro, Yesu naanyo ni esumɔɔ lɛ lɛ Lazaro gbo gbii ejwɛ sɛɛ dani Yesu tee lɛ shi yɛ mɛi pii ahiɛ.—Yohane 11:38-44.\nDorka Bɔfo Petro tee yoo ni asumɔɔ waa nɛɛ shi, ni mɛi le yoo nɛɛ akɛ mɔ ko ni mli hi.—Bɔfoi 9:36-42.\nEutiko Oblanyo ni atsɛɔ lɛ Eutiko lɛ kpɔ kɛjɛ samfɛlɛ ko ni yɔɔ ŋwɛi lɛ nɔ ni egbo; bɔfo Paulo tee lɛ shi kɛba wala mli.—Bɔfoi 20:7-12.\n^ kk. 15 Yesu Kristo shitee lɛ ji gbohiiashitee lɛ ateŋ nɔ ni he hiaa fe fɛɛ, ni eyɛ srɔto yɛ gbohiiashitee kpaanyɔ krokomɛi ni awie he lɛ ahe, taakɛ wɔbaana yɛ sane ni nyiɛ sɛɛ lɛ mli.\nMɛni mɛi ashi ni Yesu tee lɛ tsɔɔ yɛ shi ni ewo yɛ wɔsɛɛ be he lɛ he?\nKɛmaje Mɔ Ko Kɛmaje Mɔ Ko Mɛni Baa yɛ Gbele Sɛɛ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ani Gbohii lɛ Baanyɛ Ahi Shi Ekoŋŋ?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Ani Gbohii lɛ Baanyɛ Ahi Shi Ekoŋŋ?\nKɛmaje Mɔ Ko Kɛmaje Mɔ Ko BUU-MƆƆ Ani Gbohii lɛ Baanyɛ Ahi Shi Ekoŋŋ?\nBUU-MƆƆ Ani Gbohii lɛ Baanyɛ Ahi Shi Ekoŋŋ?